Lørdag aften gik fireunge mænd ned af Vestergade i Fjerritslev, da en forbipasserende bil sænkede farten, og fra bilen blev der råbt racistiske tilråb mod de fire drenge, der er af anden etnisk herkomst. Efterfølgende holdt bilen ind til siden, og flere personer steg ud af bilen og begyndte at slå på to af de fire drenge, en på 15 år og en 18-årig. Herefter kørte bilen atter væk. Mandag har politiet i Hjørring så anholdt en af de formodede gerningsmænd, en 19-årig mand fra Fjerritslev, der tirsdag bliver fremsat i grundlovsforhør ved retten i Hjørring sigtet for vold. Peter Skovbak, Vicepolitikommisær, Hjørring, fortæller til tv2nord.dk at den 19-årige mand er godt kendt af politiet i forvejen. De to drenge, der blev overfaldet, har det efter omstændighederne godt.

Referat:
To unge drenge blev lørdag aften udsat for racistiske tilråb og vold, da de gik ned af Vestergade i Fjerritslev.